PROKAL.CO, Bajalan ka mana haja, talinga Utuh -ngaran sikung ni asal sambat nang manulis haja wal lah- kada suah lapas nang ngarannya headset.
Amun sudah headset di talinga. Tangan lawan batis Utuh kada kawa badiam. Amun kakancangan jar urang, awak Utuh umpat jua bagarak.
Kada tahu di wadah nang rami, amun pina nyaman banar nang didagar. Utuh tatap haja banari surang nang kaya urag kasurupan.
Nah nang maulah kakawalan Utuh ni panasaran, satiap kanyamanan mandangar lagu, Utuh kada suah banyanyi-nyanyi.
Kada nang kaya urang, biasanya umpat manyanyi amun lagu nang didangar tu pina nyaman. Biar tasalah-salah tapi urang umpat manyanyi.
Panasaran lagu apa nang didangar lawan Utuh tu. Mamat -ngaran sikung ni jua asal sambat wal lah- nang kesahnya kawal Utuh, bagimitan mancabut sabuting headset tumatan talinga Utuh. Kaburan Utuh guring di kelas.
Hanyar dipasang. Mamat takajut lalu umpat manari. Dasar nyaman lagu kawal ni eh, sayang mun kada mandangar jua. Ambil speaker di ruang guru, pinjam tu handak mandangari rekaman.
Imbah speaker dipinjam. Mamat lalu manyambung ka hape Utuh anng masih haja guring. Imbah tasambung, tadangar musik ang kada asing ditalinga kekawalan Utuh.
"Nah ini musik reog," sambat kawalnya.
Utuh nang takajut lalu tabangun mandangar pina nyaring banar musik reog nang inya dangari tu.
"Nah bangun urangnya. Awas kasurupan ni," sahut Mamat.
"Astaga tuh. Kami kira musik disko kah, sakalinya musik reog lah nang salawasan ni kam dangari," hulut kekawaannya.(oke)
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn